open-index/open-wikipedia-markdown huggingface dataset:
Mariusz Kamiński

**Mariusz Kamiński** (født 1965) er en polsk politiker (Lov og rettferdighet). 

Under Folkerepublikken Polen var Kamiński i opposisjon til den kommunistiske regjeringen. Han var medlem av Sejm fra 1997 til 2006, og deretter fra 2011. Fra 2006 til 2009 var han leder av Polens kontor mot korrupsjon. Kamiński var fra november 2015 leder med rang som minister, for de hemmelige tjenester i Beata Szydłos regjering. Fra 2019 var han i tillegg innenriks- og forvaltningsminister. Dette førte til protester mot en for høy konsentrasjon av makt på en hånd. Etter valget i Polen i 2023 som hans parti tapte, gikk Kamiński ut av regjeringen.

Kamiński og hans statssekretær Maciej Wąsik, ble i 2015 dømt til tre års fengsel for dokumentfalsk og maktmisbruk. Etter presidentvalget i Polen i 2015 ble de to benådet av president Andrzej Duda. I juni 2023 opphevet en avdeling av Polens høyesterett presidentens benådning, fordi den hadde skjedd før rettskraftig dom. Den nyvalgte Sejm-marskalken Szymon Hołownia opphevet deretter Kaminskis verv i Sejm, men  Polens høyesterett kjente også denne beslutningen ugyldig.

Kamiński og Wąsik ble i januar 2024, mens de var på besøk i presidentpalasset, arrestert for å sone den idømte straffen. Kamiński innledet straks sultestreik i fengselet. 

## Referanser
Gaspard Béby Gnéba

**Gaspard Béby Gnéba** (født 1963) er en ivoriansk katolsk geistlig og biskop av Man.
## Lig og virke
### Prest
Gaspard Béby Gnéba ble presteviet for bispedømmet Gagnoa den 12. juli 1992.

Etter ordinasjonen ble han sokneprest i katedralsognet og direktør for det lokale katekesenteret. Etter å ha studert spiritualitet i Roma, ble han foreleser i samme emne ved erkebispets presteseminar.

### Biskop av Man
Den 18. desember 2007 utnevnte pave Benedikt XVI ham til biskop av Man. Erkebiskopen av Gagnoa, Barthélémy Djabla, bispeviet ham den 8. mars 2008; medkonsekratorer var erkebiskopen av Abidjan, Jean-Pierre Kutwa, og biskop emeritus av Man, Joseph Téky Niangoran.

Fra 29. mai 2019 til 24. september 2022 administrerte han også bispedømmet Odienné under dets bispevakans.

Gnébas lederstil førte til spenninger rundt 2023. Senere oppfordret han kirkemedlemmer til å rapportere seksuelle overgrep, økonomiske forbrytelser og *«prester med koner og barn – hvis de ikke selv ønsker å gå av».*

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1777
* Kardinal Pietro Francesco Galleffi (1770-1837) *1819
* Kardinal Filippo de Angelis (1792-1877) *1826
* Kardinal Amilcare Malagola (1840-1895) *1876
* Kardinal Giovanni Tacci Porcelli (1840-1895) *1876
*Pave Johannes XXIII (1881-1963) *1924
* Kardinal 'Bernard Yago (1916-1997) *1960
* Erkebiskop Barthélémy Djabla (1936-2008) *1990
* Biskop *Gaspard Béby Gnéba* (1963- ) *2008

## Referanser
Joseph Niangoran Téky

**Joseph Niangoran Téky** (født 11. desember 1932 i Bonoua i Elfenbenskysten i Fransk Vestafrika) er en iberiansk katolsk prelat og emeritert biskop av ).
## Liv og virke
### Bakgrunn
Etter å ha deltatt på gutteseminaret i Bingerville fra 1947 til 1953, flyttet Téky Niangoran over presteseminaret i Ouidah (Fransk Dahomey/senere Benin), avbrutt av militærtjeneste fra 1957 til 1958. 
### Prest
I 1961 ble han ordinert til prest av Bernard Yago, biskop av Abidjan.

Han tjente som professor ved gutteseminaret i Bingerville i ett år innen han studerte katekese i Paris. Fra 1964 var han sokneprest ved *St. Paul-katedralen* i Abidjan, og i 1966 overtok han ansvaret for nasjonal ungdomspastoral omsorg, spesielt *JEC* og *CVAV*. Etter ytterligere to års teologistudier mottok Téky Niangoran sin doktorgrad i Roma i 1970.

Deretter ble han sogneprest i menigheten *St. Charles Luanga* i Adjamé og ansvarlig for kateketopplæringen i bispedømmet Abidjan. Fra 1977 var han professor ved ICAO og fra 1982 rektor ved denne institusjonen. I 1989 overtok han igjen opplæringen av kateketer og tilsynet med de kristne familieforeninger. Han virket også i pastoralteamet til menigheten *St. Jacob* i Deux-Plateux kommune i Cocody, der han bodde. Joseph Niangoran Teky ble ordinert til prest den 19. mars 1961.

### Biskop av Man
Pave Johannes Paul II utnevnte ham til biskop av Man den 17. desember 1992. Erkebiskopen av Abidjan, kardinal Bernard Yago, ordinerte ham til biskop den 14. mars neste år; Medkonsekratorer var Bernard Agré, biskop av Yamoussoukro, og Alexandre Kouassi, biskop av Bondoukou. 

Den 18. desember 2007 innvilget pave Benedikt XVI hans aldersbetingede fratreden.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1777
* Kardinal Pietro Francesco Galleffi (1770-1837) *1819
* Kardinal Filippo de Angelis (1792-1877) *1826
* Kardinal Amilcare Malagola (1840-1895) *1876
* Kardinal Giovanni Tacci Porcelli (1840-1895) *1876
*Pave Johannes XXIII (1881-1963) *1924
* Kardinal Bernard Yago (1916-1997) *1960
* Biskop *Joseph Niangoran Téky* (1932- ) *1993

## Referanser
Shadows (1922)

***Shadows*** er en amerikansk stumfilm fra 1922 regissert av Tom Forman.

## Handling
En fysisk voldelig fisker, Daniel Gibbs, forlater sin kone Sympathy Gibbs for å reise sammen med andre innbyggere fra landsbyen deres Urkey - men skipet deres går tapt under en storm. Bare to menn overlever, en landsbyboer og en mystisk gammel, pukkelrygget kinesisk fremmed ved navn Yen Sin. Men ettersom han er kineser, og nekter å delta i en kristen gudstjeneste som arrangeres på stranden for de som gikk tapt under stormen, blir Yen behandlet som en utstøtt. Han blir tvunget til å bo på en liten husbåt, som ligger fortøyd ved havnen.

Yen blir snart møtt av den nye pastoren, John Malden, som uten hell forsøker å omvende han. Kjærligheten blomstrer snart mellom pastor Malden og Sympathy, og de blir snart gift - til irritasjon for byens velstående bank-mann Nate Snow. Sympathy blir snart venn med Yen Sin, etter at hun forsvarer ham mot en gruppe hvite barn som håner ham på gaten. Snow skriver et anonymt brev til ekteparet, og påstår å være Sympathys forsvunnede ektemann Daniel.

## Skuespillere
* Lon Chaney som Yen Sin
* Marguerite De La Motte som Sympathy Gibbs
* Harrison Ford som John Malden
* John St. Polis som Nate Snow
* Walter Long som Daniel Gibbs
* Buddy Messinger
* Priscilla Bonner som Mary Brent

## Referanser


## Eksterne lenker
*
1-årig komprimert studiespesialisering for minoritetsspråklige

**1-årig komprimert studiespesialisering for minoritetsspråklige**, også omtalt som **komprimert videregående opplæring**, er et tilbud innen norsk videregående opplæring for elever i alderen 18-24 år med dokumentert fullført og bestått videregående skole i fra land utenfor EU/EØS som ikke kvalifiserer til generell studiekompetanse i Norge.  

For å få tilgang på tilbudet må søkerne ha ferdigheter i norsk på B1-nivå eller høyere etter det felles europeiske rammeverket for språk. Dersom et formelt testresultat ikke foreligger vil søker bli kalt inn til norskspråklig kartlegging på Språksenteret i Oslo. 

Tilbudet er unikt til Osloskolen, hvor tilbudet gis ved Elvebakken videregående skole og Kuben videregående skole.

## Referanser


## Eksterne lenker
* VilBli.no om tilbudet
Drammenskaker

**Drammenskaker** er lokale småkaker fra Drammen som nærmest har blitt en glemt klassiker. Oppskriften er blandt annet nevnt i kokeboken til Henriette Schønberg Erken fra 1914, «Stor kokebok for større og mindre husholdninger». I Drammens Byleksikon er den nevnt ved navnet «Drammenskaken». Kakene har sakte men sikkert klart å gjenerobre litt av den gamle populæritenen i byen.

### Oppskrift
#### Ingredienser

* 100 g hvetemel
* 30 g sukker
* 100 g smør
* 1 eggeplomme

##### Mandelmasse

* 100 g søte mandler
* 100 g melis
* ½ eggehvite
* ¼ dl syltetøy

##### Glassur

* 25 g melis
* ½ ts vann
* ½ ts sitronsaft

#### Tilberedning
Melet siktes og smuldres med smøret, tilsett deretter sukker og eggeplommen før deigen arbeides jevn, la den så stå kaldt i en til to timer. Mandlene skoldes og males, støtes med sukkeret og litt av eggehviten til en fin deig, resten av eggehviten vispes stiv og has i. Deigen kjevles tynn, utstikkes med rundt jern eller glass (6 cm i tversnitt), legges på en smurt plate. Mandeldeigen sprøytes i krans omkring (ca 2 ½ cm i tversnit) og midt i hver krans legges litt syltetøy eller gele. Stekes i en ikke for varm ovn. Syltetøyet glasseres.

## Referanser
Bakkekloster len

**Bakkekloster len** var et norsk len som eksisterte fra reformasjonen i Norge til 1660, da lensvesenet ble opphevet.

Lenet var basert på eiendommene til Bakke kloster som ble gjort om til krongods. Godset var på 314 spann i 1550. Eiendommene omfattet gårder i Strinda, Stjørdal, Verdal og Inderøy, med 90 spann utenfor Trøndelag, blant annet 22 gårder i Senja. Det var bare små endringer av skyldmengden fram til avviklingen. I 1661 ble godset oppgitt til 336 spann.

I 1660 kjøpte finansfyrsten Selius Marselis godset av kongen for 22 500 riksdaler.

## Lensherrer
* 1542, 1548 Jørgen Pedersen (Staur)
* (1555)−1560 Christoffer Eriksen (Bernhoft)
* 1560−1564 Axel Gyntersberg
* 1564−1599 Hans Ovesen Rød
* 1599−1608 Laurits Kruse
* 1608−1611 Jens Sparre
* 1611−1615 Ditlev Rantzau
* 1615−1625 Christen Friis
* 1625−1627 Christen Thomesen Sehested
* 1627−1633 Holger Vind
* 1633−1641 Sten Beck
* 1641−1648 Ove Bjelke, hadde også Reinskloster len 1646−1648
* 1648−1652 Daniel Bildt
* 1652−1660 Matthias Budde

## Referanser
Reinskloster len

**Reinskloster len** var et norsk len som eksisterte fra reformasjonen i Norge til 1660, da lensvesenet ble opphevet.

Lenet var basert på eiendommene til Reins kloster som ble gjort om til krongods. I 1551 ble også Tautra klostergods tillagt Reinskloster. Dessuten ble Vig gods tillagt i 1560-årene. Lenets eiendommer besto i 1661 av 639 gårdsbruk med en samlet skyld av 515 spann, pluss 36 eiendommer av 26 spann som var bortpantet siden 1628. I Rissa og Skaun utgjorde lenet halvparten av samlet jord; i Osen, Roan, Buvika og Lensvik en tredel; i Stadsbygd, Børsa, Frosta, Åsen og Frol en femdel. Eiendommenen utenfor Trøndelag var ubetydelige.

I 1660 kjøpte finansfyrsten Selius Marselis godset av kongen for 30 000 riksdaler. 

## Lensherrer
* 1541−1553 Inger Ottesdatter, var også forlenet med Romsdal
* 1553−1560 Axel Gyntersberg
* 1560−1575 Mogens Pedersen (Galt)
* 1575−1577 Jørgen Munck
* 1577−1578 Jacob Huitfeldt var også lensherre i Trondhjems len
* 1578−1581 Johan Venstermann
* 1581−1582 Jacob Huitfeldt
* 1582−1587 Johan Venstermann
* 1587−1590 Henrik Brockenhuus
* 1590−1611 Henning Gjøe
* 1611−1615 Jens Bjelke
* 1615−1628 Lenet var underlagt lensherren til Trondhjem
* 1628−1640 Sten Willumsen Rosenvinge
* 1640−1645 Iver Prip
* 1645−1646 Melkior Oldeland
* 1646−1648 Ove Bjelke, var også forlenet med Bakkekloster
* 1648−1660 Jacob Ulfeldt

## Referanser
Weno

**Weno** er en by i Mikronesiaføderasjonen. Det er hovedstaden i delstaten Chuuk og den største byen i landet med nesten  innbyggere.

## Eksterne lenker
*
17. serierunde i Premier League 2023/24

**17. runde i [[Premier League 2023/24]]** startet fredag 15. desember kl. 21:00 med oppgjøret mellom  og  på City Ground i Nottingham og avsluttet 13. mars 2024 kl. 20:30 med det utsatte oppgjøret mellom  og  på Vitality Stadium i Bournemouth.

Kampen mellom  og  16. desember 2023 ble avbrutt i det 59. minutt etter at Luton spiller Tom Lockyer kollapset på banen. Beslutningen om å avbryte kampen i det 59. minutt ble tatt i fellesskap mellom kampledere, spillere, managere fra begge klubber og Premier League. 20. desember kom nyheten fra Premier League styret at kampen skal spilles om i sin helhet.

## Kampfakta

## Referanser
Lars J. Bjertnæs

**Lars Jakob Bjertnæs** (født 1941) er en norsk lege og professor emeritus i medisin (akuttmedisin og anestesiologi) ved Universitetet i Tromsø.

Han ble cand.med. i 1966 og dr.med. ved Universitetet i Oslo i 1980. Han arbeidet som assistentlege ved anestesiavdelingen ved Ullevål sykehus 1968–1974, som stipendiat ved Fysiologisk institutt ved Universitetet i Oslo 1974–1979, som førsteamanuensis i anestesi ved Rikshospitalet 1979–1980, som dosent og overlege ved anestesiavdelingen ved Universitetet i Tromsø og Regionsykehuset i Tromsø 1980–1983 og som professor samme sted fra 1983, der han også ledet anestesiavdelingen. Han har hatt forskningsopphold ved Center for Lung Research ved Vanderbilt University (1993–1994) og Investigational Intensive Care Unit ved University of Texas (1998–1999).

Han fikk Erkeengelen Mikhails Orden for sin innsats i utviklingen av et godt medisinsk norsk-russisk samarbeid innen anestesi- og intensivmedisin i 2007.

## Referanser
Journal of Clinical Neuroscience

***Journal of Clinical Neuroscience*** er et vitenskapelig medisinsk tidsskrift innen klinisk nevrovitenskap, det vil si nevrokirurgi, nevrologi og beslektede fagområder som nevropatologi, nevroradiologi og nevrofysiologi. Det utgis av Elsevier og ble etablert i 1994. Tidsskriftet har ifølge *[[Journal Citation Reports]]* en *[[impact factor]]* på 2,116 (2021). Sjefredaktør er Andrew H. Kaye.

## Referanser
Ellen Schlichting

**Ellen Schlichting** (født 27. juli 1957 i Oslo) er en norsk lege og kirurg. Hun var en av de første kvinnelige kirurgene ved Ullevål universitetssykehus/Oslo universitetssykehus.

Hun ble cand.med. i 1984 og dr.med. ved Universitetet i Oslo i 1995. Hun er spesialist i gastroenterologisk kirurgi og ble leder for Gastrokirurgisk avdeling ved Ullevål universitetssykehus (nå Oslo universitetssykehus) i 2002. Hun ble senere leder for Seksjon for bryst- og endokrinkirurgi ved OUS. Hun var den første lederen i Norsk gastroenterologisk forening fra 1998 til 2000. Hun er medlem i referansegruppen for Brystkreftregisteret. I 2009 fikk hun utmerkelsen «årets oslolege». Hun var bidragsyter og medlem av redaksjonsrådet i *[[Kunnskapsforlagets Store medisinske leksikon]]*.

## Referanser
Pediatric Critical Care Medicine

***Pediatric Critical Care Medicine*** er et vitenskapelig medisinsk tidsskrift innen pediatrisk intensivmedisin. Det utgis av Lippincott Williams & Wilkins på vegne av bl.a. Society of Critical Care Medicine, World Federation of Pediatric Intensive and Critical Care Societies og Pediatric Intensive Care Society. Tidsskriftet ble etablert i 2000. Tidsskriftet har ifølge *[[Journal Citation Reports]]* en *[[impact factor]]* på 4,1 (2022).

## Referanser
Torstein Lyberg

**Torstein Lyberg** (født 2. juni 1947, død 12. oktober 2021) var en norsk lege, tannlege og kirurg. Han var dr.med. og spesialist i maxillofacial kirurgi, og ble beskrevet som en av «bautaene i norsk maxillofacial kirurgi og forskning».

Han ble dr.med. i 1984 og samme år avdelingsoverlege ved Kjeve- og ansiktskirurgisk avdeling ved Ullevål sykehus. Han innførte moderne kraniofacial kirurgi i Norge, samt flere andre nye behandlingsmetoder. Fra 1992 arbeidet han med forskning på heltid ved Ullevål sykehus, og publiserte omkring 300 forskningsartikler, vesentlig om vevstromboplastinets cellebiologi, koagulasjon, fibrinolyse, trombosemekanismer, septisk sjokk, eksperimentell kirurgi og kjevekirurgiske temaer. Han mottok Ullevåls pris for fremragende forskning i 1992.

## Referanser
Presidentvalget i Taiwan 2024

**Presidentvalget i Taiwan 2024** arrangeres 13. januar 2024, som en del av Parlamentsvalget i Taiwan 2014. Sittende president Tsai Ing-wen er ikke kandidat, fordi en person ikke kan være president mer enn to perioder. 

## Kandidater
Visepresident Lai Ching-te er kandidat for regjeringspartiet Det demokratiske framskrittsparti (DPP). Som visepresidentkandidat har han Hsiao Bi-khim. 

Opposisjonspartiet Kuomintang (KMT) har Ny-Taipeis ordfører Hou Yu-ih som presidentkandidat. Hans visepresidentkandidat er Jaw Shaw-kong. 

Taiwans Folkeparti (TPP) har sin partileder som presidentkandidat; Ko Wen-je. Hans visepresidentkandidat er tidligere ordfører i Taipei, Ko Wen-je. 

En av de dominerende sakene i taiwansk politikk er forholdet til Kina. Kina anser Taiwan for å være en del av Kina, mens flertallet i Taiwan oppfatter seg som rent taiwanske.

Regjeringspartiet DPP er for at Taiwan skal være uavhengig av Kina, mens opposisjonspartiet Kuomintang anser Taiwan som en del av Kina. TPPs politikk overfor Kina er ifølge Ko basert på «avskrekking og kommunikasjon», der avskrekking viser til økte satsing på sitt militære forsvar for å hindre en kinesisk invasjon, mens kommunikasjon viser til dialogen med Kina, for å unngå misforståelser mellom partene.

## Resultat
*Kommer*

## Referanser
Ole Jørgen Kirkeby

**Ole Jørgen Kirkeby** (født 3. juni 1952) er en norsk lege og nevrokirurg.

Han ble utdannet lege ved Universitetet i Oslo i 1979, ble dr.med. ved samme universitet i 1992, spesialist i nevrokirurgi i 1996 og ble tilkjent professorkompetanse i nevrokirurgi i 2000. Han har arbeidet som kirurg og forsker ved Ullevål sykehus og Rikshospitalet fra 1986, bl.a. som overlege ved Nevrokirurgisk avdeling ved Ullevål. Han har publisert en rekke vitenskapelige artikler innen ulike nevrokirurgiske temaer. Han har også vært mye brukt som sakkyndig for domstolene.

## Referanser
A Young Prisoner’s Revenge

***A Young Prisoner’s Revenge*** (originaltittel: *Fa guan ma ma*) er en kinesisk dramafilm fra 2001 regissert av Mu De-Yuan. Filmen handler om en tenåringsgutt som har til hensikt å hevne seg på dommeren som fikk ham dømt til tre års fengsel. Dommeren idømte ham fengselsstraff på tross av at hun hadde mottatt bestikkelser fra foreldrene mot å gi ham en betinget dom. I tillegg døde moren dødd etter å ha donert sin ene nyre for å skaffe penger til bestikkelsen. Hovedrollen spilles av Chen Sicheng.

Den ble kåret til beste film ved Hundred Flowers Awards (sammen med *[[A Father with His Twenty-five Children]]* og *[[Big Shot’s Funeral]]*) og tildelt prisen for fremragende film ved Huabiao Awards (sammen med flere filmer).

## Referanser


## Eksterne lenker
*
Tom Stiris

**Tom Arne Stiris** (født 10. mars 1954 i Oslo) er en norsk barnelege. Han har vært professor i barnesykdommer ved Universitetet i Oslo og overlege og leder for nyfødtintensiv avdeling ved Oslo universitetssykehus. Han var president i European Society for Pediatric Research fra 2004 til 2008 og president i European Academy of Paediatrics fra 2013, og styremedlem i International Pediatric Research Foundation. Han ble utdannet lege i Dublin i 1979 og ble dr.med. ved Universitetet i Oslo i 1992.

## Referanser
Lai Ching-te

**Lai Ching-te** (født 1959) er en taiwansk politiker som er Taiwans president fra 20. mai 2024. Fra 2020 til 2024 var han visepresident i Taiwan under president Tsai Ing-wen. Han representerer partiet Det demokratiske framskrittsparti (DPP).

Han er utdannet fysiker fra National Taiwan University, og har tilleggsutdanning innen medisin. Han har også en mastergrad innen folkehelse fra Harvard University. Hans politiske engasjement startet i 1994, da han ledet en gruppe leger som støttet Chen Ting-nan som ordførerkandidat i Provinsen Taiwan. Han ble selv valgt inn i nasjonalforsamlingen i 1996, der han ble gjenvalgt fram til 2010, da han ble ordfører i Tainan. Fra 2017 til 2019 var han statsminister i Taiwan. I Presidentvalget i Taiwan 2020 ble han landets visepresident, under Taiwans første kvinnelige president, Tsai Ing-wen.

Lai vant presidentvalget i Taiwan 2024.

## Referanser


## Eksterne lenker
*
AKSESS

***AKSESS*** (ISSN 2704-0240) er et uavhengig tidsskrift for arkiv og dokumentasjonsforvaltning i Norge. AKSESS ble etablert i 2022 som en videreføring av fagtidsskriftet Arkheion. Målet med etableringen av AKSESS er å skape et tidsskrift for hele arkivsektoren for å belyse, binde sammen og utvikle feltet, samt å synliggjøre arkiv i den norske offentligheten gjennom et bredt spekter av tema.

Redaktør for AKSESS er Heidi Meen. Bladet blir gitt ut av ABM-media AS, som også gir ut tidsskriftene Museum og Bok & bibliotek.

## Referanser


## Eksterne lenker
* 
*
Margrethe IIs abdikasjon

**Margrethe IIs abdikasjon** ble kunngjort i hennes nyttårstale 31. desember 2023, da hun meddelte at hun ville tre tilbake som Danmarks dronning 14. januar 2024, på dagen 52 år etter at hun overtok tronen etter sin far, Frederik IX. Hun ville overlate tronen til sin sønn, kronprins Frederik, som ville bestige tronen som Frederik X. I sin nyttårstale angav hun en ryggoperasjon i februar 2023 som medvirkende årsak til beslutningen. Abdikasjonen skjedde tross tidligere uttalelser om at hun ville bli på posten til hun «*falder af pinden*», da hun betraktet det som «en livsoppgave». Margrethes abdikasjon skjedde 878 år etter at en dansk regent sist abdiserte, nemlig da Erik III Lam abdiserte i 1146 på grunn av sykdom, hvoretter han gikk i kloster og døde som munk samme år.

I forbindelse med sin abdikasjon beholder hun både sin tittel som dronning og tiltaleformen majestet.

## Tidsplan for 14. januar
Dette er planen for dagen hvor abdikasjonen foregår:

* Kl. 14.00: Statsråd på Christiansborg slott
* Kl. 15.00: Proklamasjon av H.M. Kong Frederik X fra balkongen på Christiansborg slott
* Kl. 17.00: Overførsel av de kongelige faner fra Christian IXs palé til Frederik VIIIs palé på Amalienborg

## Reaksjoner
Nyheten om dronning Margrethes abdikasjon ble beskrevet som en overraskelse og et sjokk da mange dansker hadde forventet at hun skulle forbli dronning inntil sin død.

Statsminister Mette Frederiksen takket dronningen for «hendes livslange engasjement og utrettelige innsats for riket» og beskrev henne som «*indbegrebet af Danmark*».

Visestatsminister Troels Lund Poulsen bemerket at dronningens beslutning om å abdisere viser både hennes «visdom» og monarkiets «styrke og holdbarhed for Danmark», og sa at den nye kongen «vil være i stand til å lede det danske monarki sikkert inn i en ny æra, hvor tradisjon og fornyelse vil kunne følge hverandre».

Færøyenes lagmann Aksel V. Johannesen hyllet Margrethe som «*indbegrebet af stabilitet og majestæt*», og takket dronningen for hennes «store arbeide og trofasthet».

Múte Bourup Egede, Grønlands landsstyreformann, uttalte at dronningen er blitt «elsket og respektert av mange grønlendere», og han takket Margrethe «for hennes 52-årige regjeringstid, dedikasjon og engasjement på Grønland».

Tasmanias førsteminister Jeremy Rockliff uttalte at Margrethes «toogfemti år ved roret er en fantastisk bedrift», og at Tasmania «ikke kunne være stoltere av kronprinsesse Mary», som er født og oppvokst i Hobart. Han sa at han ser frem til å se «Tasmanias egenfødte dronning lede Danmarks fremtid».

## Se også
* Arvefølgen til den danske tronen

## Referanser

## Eksterne lenker
* H.M. Dronningens nytårstale 2023
Ole Johan Vasbotten

**Ole Johan Vasbotten** (1872&ndash;1952) var en norsk advokat og embedsmann. Han var kontorsjef ved Stortinget fra 1920 til 1942.

## Liv og virke

O. Joh. Vasbotten var født i Florø, og var sønn av kjøpmann Abraham Vasbotten og kona Britha (født Jensen). Han ble gift i 1902 med Sigrid Liljedahl (1878&ndash;1953), datter av Edvard Liljedahl. Blant barna deres var Arnvid Vasbotten.

Vasbotten tok eksamen artium i 1882 og ble cand.jur. i 1897. Fra 1902 var han sakfører i Florø, og her var han også med på opprettelsen av Fjordenes Kreditbank, der han ble banksjef. Politisk var Vasbotten Venstremann, og han var ordfører i Florø i ett år i 1908. En periode var han også redaktør av Venstreavisa *[[Sunnfjords Avis]]*.

I 1909 ble Vasbotten ansatt ved stortingskontoret, og var 1920 var han kontorsjef (tilsvarende stortingsdirektør i moderne språkbruk). Han hadde denne stillingen fram til 1942. I løpet av denne perioden skrev han også kommentarer til Stortingsvalgloven og til kommunevalgloven, og var sekretær for Stortingets fullmaktskomité.

Han var ridder av 1. klasse av St. Olavs Orden, hadde Kongens jubileumsmedalje, og var kommandør av Dannebrogordenen og Vasaordenen.

## Referanser
Den timoresiske bispekonferanse

**Den timoresiske biskopskonferanse** (portugisisk: *Conferência Episcopal Timorense* CET, tetum: *Konferénsia Episkopál Timorense*) er sammenslutningen av de katolske biskopene i alle bispedømmer i Øst-Timor.

Bispekonferansen for den katolske kirke i[Øst-Timor ble grunnlagt i 2011. Medlemmene er erkebiskopen for erkebispedømmet Dili og biskopene i bispedømmene Baucau og Maliana, og deres eventuelle hjelpebiskoper. Den første presidenten for konferansen var Basílio do Nascimento, biskop av Baucau.

## Formenn
* Basílio do Nascimento (2011–2019), biskop av Baucau
* Norberto do Amaral (2019–), biskop av Maliana

## Weblinks
* Den timoresiske bispekonferansea hjemmesider 
* Den timoresiske bispekonferanse på Facebook
* Den timoresiske bispekonferanse påf gcatholic.org 

## Referanser
Norberto do Amaral

**Norberto do Amaral** (født 17. februar 1956 i Ainaro i Portugisisk Timor) er katolsk biskop av Maliana i Øst-Timor.
## Liv og virke
### Bakgrunn
Norberto do Amaral gikk på katolsk barneskole på fødestedet hans, Ainaro. Deretter gikk han inn på *Nossa Senhora da Fatima*-seminaret i bispedømmet Dili. Amaral studerte filosofi (1981 til 1983) og katolsk teologi (1985 til 1988) ved det interdiocesane seminaret *St. Peter* i Ritapiret på Flores (Indonesia). Han hadde sjelesorgsoppdrag blent annet i Ossu i 1984.

### Prest
Den 18. oktober 1988 ble han prestsviet i Dili. Amaral ble deretter kapellan i Ainaro. I 1989 ble han sogneprest i Maubissem og var rektorr for *Peter og Paul-seminaret* i Dili fra 2000 til 2004.

Etter at Amaral fullførte en lisensiatgrad i dogmatisk teologi ved Det pavelige universitet Urbaniana i Roma fra 2005 til 2007, ble han professor og prefekt for hele seminaret i Dili. I 2008 ble Amaral kansellist for bispedømmet Dili og direktør for magasinet «A Sera».

### Biskop av Maliana
Pave Benedikt XVI utnevnte ham til den første biskop i det nystiftede bispedømme Maliana den 30. januar 2010. Bispeielsen av Amaral fant sted den 26. april 2010 ved erkebiskop Leopoldo Girelli, apostolisk nuntius til Øst-Timor; medkonsekratorer var biskopen av Díli, Alberto Ricardo da Silva, og biskopen av Baucau, Basílio do Nascimento. 

I 2021 overtok Amaral presidentskapet for Den timoresiske bispekonferanse (CET) fra biskop Nascimento.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Clemente Micara (1879-1965) *1920
* Kardinal Antonio Samorè (1905-1983) *1950
* Kardinal Angelo Sodano (1927-2022) *1978
* Erkebiskop Leonardo Girelli (1953-) *2006
* Biskop *Norberto do Amaral* (1956-) *2010

## Referanser
A Father with His Twenty-five Children

***A Father with His Twenty-five Children*** (originaltittel: *Er shi wu ge hai zi yi ge die*) er en kinesisk drama- og familiefilm fra 2002 regissert og skrevet av Huang Hong (også hovedrolle). Filmen handler om en filantropisk anlagt ungkar som etter en misforståelse ender opp med å bli far til 25 foreldreløse barn. Han har selv bakgrunn fra barnehjem.

Den ble kåret til beste film ved Hundred Flowers Awards (sammen med *[[A Young Prisoner’s Revenge]]* og *[[Big Shot's Funeral]]*).

Filmen er også kjent under den engelske tittelen *25 Kids and a Dad* og den kinesiske tittelen *Er shi wu ge hai zi yi ge die*.

## Referanser


## Eksterne lenker
*
Big Shot’s Funeral

***Big Shot’s Funeral*** (originaltittel: *Da wan*) er en kinesisk svart filmkomedie fra 2001 regissert av Feng Xiaogang. Filmen handler om en verdensberømt amerikansk filmregissør som er på opptak i Kina. Hans helse er imidlertid skrantende og en dag blir han syk og faller i koma. Ifølge en lokal kameramann var hans siste ønske en original begravelse som kan forberede ham til buddistisk reinkarnasjon. Dette blir dyrt, og derfor bestemmer kameramannen seg for å sende begravelsen på tv, slik at den kan finansieres av reklameinnslag. Hovedrollene spilles av Ge You, Rosamund Kwan og Donald Sutherland.

Filmen ble en stor suksess i Kina.

Den ble kåret til beste film ved Hundred Flowers Awards (sammen med ''A Young Prisoner’s Revenge'' og *[[A Father with His Twenty-five Children]]*).

## Roller

* Ge You – Yoyo
* Donald Sutherland – Don Tyler
* Rosamund Kwan – Lucy
* Ying Da – Louis Wang
* Paul Mazursky – Tony
* Christopher Barden – Peter

## Referanser


## Eksterne lenker
*
Shattered Idols

***Shattered Idols*** er en amerikansk stumfilm fra 1922 regissert av Edward Sloman.

## Handling
Løytnant Walter Hurst blir sammen med sitt regiment sent for å slå ned et opprør mot det britisk styret. Men Hurst blir drept. Hans kone har nettopp født en sønn, David, hvis sykelige og følsomme natur når han vokser opp gir ham et rykte som en feiging. Etter at han kommer tilbake til India, etter å ha blitt utdannet i England, får David vite om morens antipati ovenfor ham, Men David opplever en visjon om at faren hans nå leder en gruppe sikher, og følger etter ham inn i jungelen til et Bramin-tempel.

Ved tempelet møter David en ung kvinne, som heter Sarasvati, og til morens ydmykelse gifter han seg med henne og tar henne med seg til England. Men Sarasvati er ikke i stand til å tilpasse seg det engelske samfunnet og sosiale normer, samtidig som ektemannen hennes blir valgt inn i det britiske parlamentet. Hun blir overtalt av en av hennes landsmenn til å returnere til India. Men David følger etter henne, hvor han ankommer på tampen av et nytt opprør.

## Skuespillere
* Marguerite De La Motte som Sarasvati
* William V. Mong som Rama Pal
* James W. Morrison som Walter Hurst / David Hurst
* Frankie Lee
* Ethel Grey Terry som Jean Hurst
* Alfred Allen
* Louise Lovely som Diana Chichester

## Referanser


## Eksterne lenker
*
Sherlock Holmes (1922)

***Sherlock Holmes*** er en amerikansk stumfilm fra 1922 regissert av Albert Parker.

## Handling
Prins Alexis (spilt av Reginald Denny) er en student ved Cambridge University, hvor han blir anklaget for å ha stjålet. En annen student, John Watson, mener at han burde søke hjelp fra klassekameraten deres Sherlock Holmes. I mellomtiden, mens han finpusser sine observasjonsevner ute på landsbygda, faller Holmes og blir slått bevisstløs. En ung forbipasserende kvinne, Alice Faulkner (spilt av Carol Dempster), kommer ham til unnsetning. Holmes godtar saken, og finner snart en annen mistenkt, Wells (spilt av William H. Powell) som til slutt innrømmer at det var han tok pengene, for å prøve å komme seg vekk fra Moriarty (spilt av Gustav von Seyffertitz) og det viser seg at Wells faktisk er sønn av en annen kjeltring som kjenner Moriarty.

Fascinert møtes Holmes og Moriarty ansikt til ansikt, men selvfølgelig nekter Moriarty å samarbeide. Holmes informerer Watson om at han har funnet sitt viktigste oppdrag i livet: å stoppe Moriarty, en gang for alle. I mellomtiden kommer Alexis onkel, grev von Stalburg (spilt av David Torrence) med viktige nyheter: begge brødrene hans har blitt drept i en "ulykke" og greven har dermed blitt kronprins. Det er derfor ikke mulig for ham å gifte seg med Rose Faulkner, søsteren til Alice, og den sønderknuste Rose begår derfor selvmord.

Flere år senere blir det skrevet om Sherlock Holmes i en avis, etter å ha løst et mysterium som hadde forvirret Scotland Yard. Men han har fremdeles ikke klart å finne igjen Alice Faulkner, men veiene deres krysses snart igjen. Moriarty er ute etter Rose Faulkners kjærlighetsbrev fra prinsen, som han ønsker å bruke for å utpresse dem. Når prinsen ber Holmes ta saken og få tak i brevene, nekter han først, ettersom han holder prinsen ansvarlig for Roses død. Men han ombestemmer seg, etter at han får vite at Alice kan være involvert.

## Skuespillere
* John Barrymore som Sherlock Holmes
* Roland Young som Dr. John Watson
* Carol Dempster som Alice Faulkner
* Gustav von Seyffertitz som Professor Moriarty
* Louis Wolheim som Craigin
* Percy Knight som Sid Jones
* William H. Powell som Forman Wells 

## Referanser


## Eksterne lenker
*
The Show (1922)

***The Show*** er en amerikansk stumfilm fra 1922 regissert av Larry Semon og Norman Taurog.

## Skuespillere
* Larry Semon
* Oliver Hardy
* Frank Alexander  
* Lucille Carlisle
* Betty Young
* Alice Davenport
* Al Thompson

## Referanser


## Eksterne lenker
*
Silas Marner (1922)

***Silas Marner*** er en amerikansk stumfilm fra 1922 regissert av Frank P. Donovan.

## Handling
Silas Marner blir anklaget for tyveri og forrådt av sin beste venn, som er forelsket i kvinnen Silas allerede er forlovet med. Silas blir snart drevet vekk fra hjem-byen og reiser til Raveloe hvor han blir en eremitt. Hans tro på menneskeheten og Gud blir rystet etter denne hendelsen. En dag forlater en døende kvinne en liten jente på dørstokken hans. 

Dette bringer snart en endring i hans eget syn på livet. Under hennes innflytelse blir Silas etter hvert en respektert borger i byen. Jentas far, som Silas ikke vet hvem er, en sønn av den velstående Squire Cass. Men den unge kvinnen vil imidlertid heller bli værende hos Silas, enn å bo sammen med hennes rettmessige far.

## Skuespillere
* Crauford Kent som Silas Marner 
* Marguerite Courtot som Sarah 
* Robert Kenyon som William Dane 
* Nona Marden som Sally Oates 
* Ricca Allen som Elina Tampscum 
* Austin Hume som Jem Rodney 
* Anders Randolf som Squire Cass 

## Referanser


## Eksterne lenker
*
Bhaiṣajyarāja

**Bhaiṣajyarāja** (sanskrit: भैषज्यराज; tradisjonell kinesisk: 藥王; forenklet kinesisk: 药王; pinyin: *yào wáng*; japansk: 薬王 *Yakuō*; vietnamesisk: *Dược Vương Bồ Tát*), eller **medisinkongen**, er en bodhisattva som er nevnt i Lotussutraen og *Bhaiṣajyarāja-bhaiṣajyasamudgata-sūtraen* (佛說觀藥王藥上二菩薩經; *Sūtraen som er talt av buddha om visualiseringen av de to bodhisattvaene Bhaisajyarāja og Bhaisajyasamudgata*).

I kapittel 23 av Lotussutraen (Bodhisattva Bhaiṣajyarāja), forteller Buddha historien om 'Medisinkonge' bodhisattvaen, som i et tidligere liv  brente sin kropp som en høyeste gave til en Buddha. Han sies å ha blitt gjenfødt over en periode på tallrike livsløp hvor han helbereder og kurerer sykdommer, og er en representasjon for den helende kraften til  Buddha.

## Referanser
Zazen

***Zazen*** (japansk; kanji: 坐禅; kana: ざぜん; kinesisk: *cáodòng*) er en meditativ disiplin som typisk er den primære praksis innenfor Zen.

Det generaliserte japanske begrepet for meditasjon er 瞑想 (*meisō*); *zazen* inkluderer imidlertid alle former for sittende buddhistisk meditasjon. Begrepet *zuòchán* kan bli funnet i tidlige kinesisk buddhistiske kilder, slik som Dhyānasutraene. Oversetteren Kumārajīva (344-413) oversatte verket *Zuòchán sān mēi jīng* (*En manual i samādhi av sittende meditasjon*) og den kinesiske Tiantai-mesteren Zhiyi (538–597 CE) skrev noen svært innflytelsesrike verk om sittende medisjon.

## Referanser
Stéphane Séjourné

**Stéphane Séjourné** (født 1985) er en fransk politiker (Renaissance) og fra 1. desember 2024 visepresident i Europakommisjonen.

Han var fra januar til september 2024 Frankrikes utenriksminister. Han var medlem av Europaparlamentet fra 2019 til 2024, der han fra oktober 2021 til januar 2024 var leder av den politiske gruppen Renew Europe. 

## Referanser
Royal (Dick) School of Veterinary Studies

**Royal (Dick) School of Veterinary Studies** er et lærested for veterinærmedisin ved University of Edinburgh. Skolen ble grunnlagt i 1823, med finansiering fra Highland Society of Scotland.

Blant tidligere studenter er John Boyd Dunlop, oppfinneren av det luftfylte hjulet.

## Referanser


## Eksterne lenker
*
Mari Bø

**Mari Bø** (født 1989) er en nordnorsk scenekunstner med basis i dans og koreografi. Bø har bachelor i moderne dans fra Norges Dansehøyskole (2012) og mastergrad i Fine Arts fra Listaháskóli Íslands (Iceland University of the Arts) (2020). Hun har også årsstudium i likestilling og kjønn fra Universitetet i Tromsø (2018).

Bø har fra ung alder vært engasjert i kulturlivet i nord og har fått flere priser for sitt talent og engasjement. Blant annet har hun, i samarbeid med flere, mottatt Entusiastprisen fra Norsk Musikkråd, vært en stemme mot nedleggelse av kulturtilbud og hatt verv for å styrke det nordnorske dansefeltet.

Det kunstneriske arbeidet til Bø har i den senere tid særlig dreid seg rundt begreper knyttet til kjønn og seksualitet. Ofte utforskes temaet via nyanser og fasetter i egen kropp, med et mål om å invitere til refleksjon og samtale rundt hvordan vi som samfunn oppfatter og kontrollerer kroppen via kjønnsnormer og atferdskoder. Bø jobber i et tverrkunstnerisk landskap, ofte i samarbeid med andre kunstnere. Hun jobber gjennomgående med lyder, teksturer og bevegelse og skaper romlige opplevelser som et bredt publikum oppfordres og utfordres til å ta del i.

Bøs verk har blitt vist nasjonal og internasjonalt, bant annet på Festspillene i Nord-Norge, DanseFestival Barents, Insomniafestivalen, SAND Festival, Den Kulturelle skolesekken, Isdager,  MULF Muchos Lifestyle Festival (FI) og Shape plattform (LT).

## Priser og anerkjennelse

* Årets Talentprosjekt fra Intro Talent, 2013.
* Talentstipend fra Sparebank1 Nord-Norge, 2016
* Troms- og Finnmarks arbeidsstipend for kunstnere, 2020 
* Danser i RITSJ, som ble vinner av Heddaprisen for ”Beste Barneforestilling”, 2020
* Statens Kunstnerstipend fra Kulturdirektoratet 2022-24

## Verk

* 2023 *Ofin Örlög* - idé, utøver
* 2023 Mii Leat // Mii Gávdnot - vevd kusntstykke til kompani Bárrogiera
* 2022 *Constructing / Constricting he*r - idé, utøver
* 2021 *ERROR: gender* - prosjektleder og utøver
* 2020 *Surfacing* - idé, utøver
* 2019 Skorða / Styrkur - idé, utøver
* 2018 *REsister -* idé, utøver
* 2018 *Lyden av Stillhet-* idé, utøver 
* 2018 *Den Dansende Kroppen -* idé, koreografi
* 2014 *To sider av samme scene-* idé, koreografi 
* 2014 *Noise Control* - idé, utøver
* 2013 *Tungt-* idé, utøver

## Referanser


## Eksterne lenker
* 
*
Kaitlyn Dever

**Kaitlyn Rochelle Dever** (født 1996) er en amerikansk skuespiller. Hun ble kjent for rollene sine i serier som *[[Justified]]* (2011–2015), *[[Last Man Standing]]* (2011–2021), *[[Unbelievable]] (2019) og *Dopesick'' (2021).

## Filmografi
### Film

### Fjernsyn

## Referanser


## Eksterne lenker
* 
* 
* 
*
Igulsrud naturreservat

**Igulsrud naturreservat** ligger på Igulsrudhaugen øst for Randsfjorden i Jevnaker kommune, mellom gårdene Igulsrud og Tømmerås.

Berggrunnen i området består for det meste av kalkstein og leirskifer fra epoken ordovicium. Dette gir opphav til kalkrikt jordsmonn, og grunnlag for krevende vegetasjon. Skogen er av typen kalkbarskog med både gran og furu, og det er mye læger.

Reservatet huser ti rødlistede arter jordboende sopp, og verdifullt er også den sjeldne kombinasjonen av kalkskog og mye død ved.

Det er ikke tillatt å endre naturmiljøet. Dyr og planter er vernet, men det er tillatt å sanke matsopp og bær. Bålbrenning er ikke tillatt, heller ikke sykling eller bruk av hest.

## Referanser
Sara Strömberg

**Sara Helena Strömberg** (født 1975) er en svensk forfatter og journalist. Flere av bøkene hennes, både barnebøkene og kriminalromanene, er prisbelønte og oversatt til flere språk.

Strømberg er oppvokst i Västerbotten og Jämtland. Hun bor med sin familie i Östersund der hun jobber som frilansjournalist og forfatter. Hun debuterte med bildeboken *Birger : det lilla Storsjöodjuret* i 2008. Teksten er av Strömberg, illustrasjonene av Anders Nilsson, Strömbergs ektemann. Pr. 2024 er det utgitt sju bøker til i serien om Birger.

I 2021 utga hun *Sly*, den første boken for voksne, en kriminalromanen som ble den første i en serie om journalisten Vera Bergström. Forfatteren omtaler hovedpersonen som «trassig, ekte og arg», en enslig, middelaldrende kvinne langt unna det vellykkede livet folk ofte presenterer i sosiale medier. 

Da hun hadde skrevet *Sly,* sendte hun manus til ti forlag. Alle ti ønsket å utgi den. Strömberg valgte Moderna, som svarte først, og som senere har utgitt de andre bøkene i serien om Vera. 

Anmeldelsene er gjennomgående meget positive. Anmelderne legger vekt både på personportrettene og miljøbeskrivelsene. *Sly* ble utgitt på norsk i 2023, med tittelen *Skygger*. Pr. 2024 er det utgitt to bøker til i serien: *Skred* (2022) og *Skinn* (2023). Handlingen i bøkene er lagt til Jämtland, til områdene rundt Åre og –&nbsp;i bok tre –&nbsp;Storlien. Kagge Forlags omtale av *Skygger*:

## Bibliografi

### Bøker for voksne

* 2021 – Vera Bergström 1: *Sly* (kriminalroman). På norsk *Skygger*, oversatt av Inge Ulrik Gundersen (2023)
* 2022 – Vera Bergström 2: *Skred* (kriminalroman). Oversatt  til norsk av Inge Ulrik Gundersen (2024)
* 2023 – Vera Bergström 3: *Skinn* (kriminalroman). Oversatt til norsk av Inge Ulrik Gundersen (2024)

### Bøker for barn
Forfatter: Sara Strömberg, illustrasjoner: Anders Nilsson

* 2008 – *Birger : det lilla Storsjöodjuret*
* 2008 – *Birger : det lilla Storsjöodjuret reser till mamma*
* 2010 – *Birger : det lilla Storsjöodjuret. Piraterna*
* 2012 – *Birger : det lilla Storsjöodjuret simmar vart han vill*
* 2014 – *Birger : det lilla Storsjöodjuret. Olika odjur*
* 2016 – *Birger : det lilla Storsjöodjuret hittar på*
* 2018 – *Birger : det lilla Storsjöodjuret. Önskestenen*
* 2020 – *Birger : det lilla Storsjöodjuret leter överallt*

## Utmerkelser og nominasjoner

* 2015 – Strömberg og illustratøren Anders Nilsson mottok Östersunds kulturpris for de fem hittil utgitte bøkene om Birger.
* 2021 – *Sly* utpekt som «Bästa svenska debut», en pris tildelt av Svenska Deckarakademin 
* 2021 – Sly nominert til prisen «Årets debut» i både Adlibrispriset og Crimetime Award. Den ble også nominert til prisen «Årets bok».
* 2022 – *Skred* utpekt som «Bästa svenska kriminalroman», pris tildelt av Svenska Deckarakademin
* 2022 – *Skred* nominert til Storytel Awards og til Glassnøkkelen 2023
* 2023 – *Skred* nominert til Glassnøkkelen 2023
* 2023 – *Skinn* nominert til årets «Bästa svenska kriminalroman»

## Referanser


## Eksterne lenker

* 
*
Steffen Landro

**Steffen Pettersen Landro** (født 1985) er en norsk fotballtrener. I februar 2024 vedtok Norges Fotballforbunds doms- og sanksjonsutvalg at Landro i ti måneder ble utestengt fra all aktivitet underlagt Norges Fotballforbund (NFF). Årsaken til utestengelsen ble omtalt som alvorlige brudd på pengespillreglementet, ved at det var blitt avdekket at Landro i en femårsperiode fra januar 2019 i 118 tilfeller skulle ha satt penger på spill som involverte lag han selv trente.

## Referanser


## Eksterne lenker
*
Rinilhaugen naturreservat

**Rinilhaugen naturreservat** ligger på  østsiden av Langvatnet øst for Grua i Lunner kommune.

Vegetasjonen er av typen blåbærgranskog. Skogen er lite påvirket, og ellers typisk for regionen.

Det er ikke tillatt å endre naturmiljøet. Dyr og planter er vernet, men det er tillatt å sanke matsopp og bær.

## Referanser
Denis Komivi Amuzu-Dzakpah

**Denis Komivi Amuzu-Dzakpah** (født 10. oktober 1943 i Kpogame Tahasi i Fransk Togoland) er en togolesisk katolsk geistlig og erkebiskop emeritus av Lomé.
## Liv og virke
### Bakgrunn
Etter å ha gått på barneskolen i Tarasi og Tsévié, studerte Amuzu-Dzakpah ved *St. Joseph's High School* i Lomé fra 1957 til 1965. Fra 1965 til 1972 studerte han filosofi og katolsk teologi ved *[[Urbaniana]]* i Roma. 
### Prest
Han ble presteviet den 22. mai 1972 i Gars am Inn i Oberbayern i Vest-Tyskland av Münchens erkebiskop, kardinal Julius August Döpfner, og var deretter professor ved *St. Joseph de Lomé* internat til 1978. Mellom 1978 og 1979 var han kapellan i Aného.

Deretter studerte han for doktorgrad i filosofi ved University of Saint Paul i Ottawa i Canada til 1984. Etter hjemkomsten til Togo var han åndelig leder ved storseminaret i Lomé til 1997, generalsekretær for  *[[Les Conférences épiscopales réunies de l’Afrique de l’Ouest]]* (CERAO) i Abidjan mellom 1992 og 1998 og deretter dekan og generalvikar i Lomé og sekretær for Bispekonferansen til 2003; og generalvikar i Lomé fra 2003.

### Erkebiskop
Den 8. juni 2007 ble Amuzu-Szakpah utnevnt av pave Benedikt XVI til erkebiskop av Lomé til etterfølger etter Philippe Fanoko Kossi Kpodzro. Han ble bispeviet av kardinal erkebiskop Christian Wiyghan Tumi av Douala, medkonsekrerende var hans to forgjengere i Lomé, de eremiterte erkebiskoper Robert-Casimir Tonyui Messan Dosseh-Anyron og Philippe Fanoko Kossi Kpodzro. 

Fra november 2012 var han visepresidenf for Togos katolske bispekonferanse. Han hadde særlig tilsyn med spørsmålene migranter, turisme, sjømannssjelesorg og sosiale kommunikasjonsmidler.

Den 23. november 2019 innvilget pave Frans hans aldersbetingede avskjedssøknad. Han ble etterfulgt i erkebispedømmet Lomé av Nicodème Anani Barrigah-Benissan.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal Christian Wiyghan Tumi (1930-2021) *1980
* Erkebiskop *Denis Komivi Amuzu-Dzakpah* (1943- ) *2007

## Referanser
Tullebrennhaugen naturreservat

**Tullebrennhaugen naturreservat** er et område med gammel, fuktig granskog på Romeriksåsen øst i Lunner kommune. Området ligger i mellomboreal sone, som er kjerneområdet for den rødlistede soppen lappkjuke.

## Referanser
RAMS

**RAMS** kan vise til:

* Royal Army Medical Service
* Pålitelighet, tilgjengelighet, vedlikeholdbarhet og trygghet (*reliability, availability, maintainability and safety*)
Sjur Lehmann

**Sjur Lehmann** er en norsk lege og jurist. Han er spesialist i obstetrikk og kvinnesykdommer. I januar 2024 ble han utnevnt til direktør i Statens helsetilsyn.

Lehmann var fylkeslege i Vestland fra 2021 frem til tiltredelsen som direktør i Statens helsetilsyn i 2024.

## Referanser